Bulls en Bulle bly by die ligblou-en-wit-tradisie vir 80ste verjaarsdagVyf Bulls-Bokke met die nuwe gedenktrui. Die Blou Bulle Rugby-unie vier aanstaande jaar sy 80ste bestaansjaar, en die tradisie van die Ligbloues wat in 1938 met die span se ligblou en wit kleure ontstaan het, word gestand gedoen. Of in elk geval gedeeltelik gestand gedoen! Die meegaande foto wys bloot die ietwat helderder ligblou trui as dié van vroeër jare wat vir tuiswedstryde gedra sal word. Maar wag totdat die spelers omdraai! Dan kom die wit ter sprake. Agter is die trui en die broeke albei wit. Die nuwe trui sal vir die Bulls en Blou Bulle se spanne in Superrugby, die Supersportreeks en die Curriebekerreeks gebruik word. Al die spanne, waaronder die o.19s en -21s, sal met die spesiaal ontwerpte embleem speel wat die jaartal en die 80 jaar gedenk : 20180. Die trui is deur die Bulls en Bulle se truivervaardiger Puma ontwerp en is reeds teen R799 beskikbaar.